VI 
PRAEFATIO. 
At vero gravis determinandi species Cyclostoma- 
ceorum difficultas eo exoritur, quod saepe testae in 
collectionibus servantur vel novae afferuntur operculo 
destitutae, quare, ut evitarem in ipso libro methodum 
miniine scientificam, quam in Monographia Heliceorum 
adoptare coactus fui, clavem praemisi analyticam om- 
nium specierum in libro descriptarum , in qua operculi 
nulla fit mentio. Sic comparatis externis testae charac- 
teribus loci facile erui possunt, quibus singula testa in 
Monographia quaerenda est. Quamvis recentiorum col- 
lectorum studiis longe maxima pars specierum cognita- 
rum locum fixum in systemate ob tinea t, multae tamen 
restant, quae solum ex analogia testarum uni vel alteri 
generi attributae sunt. Multa, quae in primo ejusmodi 
conatu (in Zeitschr. f. Malak. 1847. p 104) erronea 
fuerunt, temporis progressu jam correcta et emendata 
sunt, et quae ex deficiente operculi cognitione dubia 
mihi restant, suo loco exacte indicata sunt. 
Numerus specierum hue pertinentium indiem ac- 
crescit, et multae, quae antea rarissimae fuerunt, nunc 
in omnium manibus versantur, quare sperandum est, 
historiam Pneumonopomorum, junctis viribus et studiis, 
mox ad illam exactitudinem perventuram esse , qua 
cognitio aliarum familiarum, praesertim ex Ctenobran. 
chiis, jam gaudet. 
Quae in libro, Tibi, Benevole lector, nunc exhibito 
emendanda et addenda erunt, Deo favente postea in 
Supplemento proponentur. 
Cassellis mense Augusti 1852. 
Dr. L. Pfeiffer. 
